ტომ ვულფი
თომას კენერლი „ტომ“ ვულფი (ინგლ. Thomas Kennerly „Tom“ Wolfe; დ. 2 მარტი, 1931 — გ. 14 მაისი, 2018, ნიუ-იორკი) — ამერიკელი ჟურნალისტი და მწერალი, რომელიც „ახალი ჟურნალისტიკის“ ერთ-ერთი დამფუძნებლად მიიჩნევა. დაიბადა რიჩმონდში, ვირჯინია. დაამთავრა ვაშინგტონისა და ლის უნივერსიტეტი (1951). დოქტორის ხარისხი იელის უნივერსიტეტში მიენიჭა ამერიკანისტიკის სპეციალობით (1957). მუშაობდა რეპორტიორად გაზეთებში „სპრინგფილდ იუნიონი“, „ვაშინგტონ-პოსტი“, „ნიუ-იორკ ჰერალდ ტრიბიუნი“, ასევე წერდა ჟურნალებისთვის „ნიუ-იორკ მეგეზინი“, „ესქუაირი“ და „ჰარპერსი“. 1987 წელს გამოიცა მისი პირველი რომანი „ამბიციების კოცონი“, რომელმაც კრიტიკული აღიარება და კომერციული წარმატება მოიპოვა. წიგნის მიხედვით ბრაიან დე პალმამ ამავე სახელწოდების ფილმი გადაიღო.